b'\n_START_ARTICLE_\n\xc5\xa0e vedno samska?\n_START_SECTION_\nVsebina\n_START_PARAGRAPH_\nDogajanje v romanu je postavljeno v slovenske kraje (Ljubljana, Ptuj, Lenart), za\xc4\x8detek romana pa je postavljen na Hrva\xc5\xa1ko, kjer glavna oseba Miranda pre\xc5\xbeivlja dopustni\xc5\xa1ke dneve._NEWLINE_Miranda je raziskovalna novinarka srednjih let, ki je \xc5\xa1e vedno samska. Sama se \xc5\xbee dalj \xc4\x8dasa spra\xc5\xa1uje, zakaj je temu tako, a pravega odgovora \xc5\xa1e ni na\xc5\xa1la. \xc4\x8ceprav si \xc5\xbeeli ustvariti dru\xc5\xbeino in imeti otroke, ne najde pravega mo\xc5\xa1kega zase, hkrati pa na prvo mesto postavlja svoje delo odgovorne urednice v neki televizijski dru\xc5\xbebi. O njenem statusu jo spra\xc5\xa1ujejo star\xc5\xa1i in vpra\xc5\xa1anja o tej temi ji \xc5\xbee po\xc5\xa1teno presedajo, zato se star\xc5\xa1em in obiskom na doma\xc4\x8dem Ptuju za\xc4\x8dne izogibati. Tudi sestro, ki je sre\xc4\x8dno poro\xc4\x8dena in ima dva otroka, skrbi zanjo, zato ji pripravi sre\xc4\x8danje z nekim mo\xc5\xa1kim. Kasneje se s tem mo\xc5\xa1kim sama zaplete in se lo\xc4\x8di od mo\xc5\xbea. Ko novinarka \xc5\xbee skoraj obupa, se v njej po sre\xc4\x8dnem naklju\xc4\x8dju prebudi ljubezen. Zaljubi se v Francija, s katerim sta bila par \xc5\xbee v srednji \xc5\xa1oli, se z njim poro\xc4\x8di in preseli k njemu v Lenart. \xc4\x8ceprav je za to \xc5\xbee nekoliko prestara, zanosi in rodi zdravo deklico Katjo. Ker mo\xc5\xbeev posel kmalu po poroki za\xc4\x8dne propadati, si Miranda poi\xc5\xa1\xc4\x8de slu\xc5\xbebo v Ljubljani. Ker bi bila vsakodnevna vo\xc5\xbenja v Ljubljano in nazaj prenaporna, ostane v Ljubljani, mo\xc5\xbe in h\xc4\x8derka pa ostaneta v Lenartu. Na pomo\xc4\x8d jima prisko\xc4\x8di mlada varu\xc5\xa1ka Anja, ki je povod za spor med Mirando in Francijem. Katja se preseli k mami v Ljubljano._NEWLINE_Konec romana je nekoliko pretresljiv, saj se dogajanje vrti okoli smrti, vendar pa se re\xc5\xa1ijo nekatera nere\xc5\xa1ena vpra\xc5\xa1anja, pa tudi Miranda se po mnogih te\xc5\xbeavah pobere in gre pogumno svojo pot naprej.'